title: Komisijas Īstenošanas regula (ES) 2018/125 (2018. gada 24. janvāris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               26.1.2018

               LV

               Eiropas Savienības Oficiālais Vēstnesis

               L 22/10

         KOMISIJAS ĪSTENOŠANAS REGULA (ES) 2018/125
   (2018. gada 24. janvāris),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta e) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

               (2)

               Kombinētās nomenklatūras 27. nodaļas 2. papildu piezīmes f) apakšpunktā ir definēta par “degvieleļļām” saukto produktu saime. Šie produkti atkarībā no to fizikālķīmiskajām īpašībām un iezīmēm tiek klasificēti apakšpozīcijās 2710 19 51 līdz 2710 19 68 vai 2710 20 31 līdz 2710 20 39.

               (3)

               Viena no šīm fizikālķīmiskajām īpašībām ir pārziepjošanas skaitlis. Saskaņā ar 2. papildu piezīmes f) apakšpunkta pirmās daļas pirmo ievilkumu “degvieleļļām” pārziepjošanas skaitlim ir jābūt mazākam par 4. Šis noteikums attiecas uz produktiem, kas minēti apakšpozīcijās 2710 19 51 līdz 2710 19 68. Savukārt attiecībā uz produktiem, kas minēti apakšpozīcijās 2710 20 31 līdz 2710 20 39 (produkti, kas satur taukskābju monoalkilesterus jeb FAMAE), ir paredzēts izņēmums gadījumā, ja pārziepjošanas skaitlis pārsniedz 4. Minētais izņēmums pašlaik ir noteikts 2. papildu piezīmes f) apakšpunkta zemsvītras piezīmē.

               (4)

               Izņēmumu, kas pašlaik noteikts 2. papildu piezīmes f) apakšpunkta zemsvītras piezīmē, ir nepieciešams paplašināt, ņemot vērā tehnoloģiju attīstību, jo īpaši izstrādi attiecībā uz atjaunojamo energoresursu degvielām, kuras satur dzīvnieku vai augu taukus vai eļļas. To ir nepieciešams paplašināt arī, lai novērstu iespēju, ka dīzeļdegvielas tiek viltotas; viltojumi parasti tiek iegūti, gāzeļļām pievienojot nedaudz dzīvnieku vai augu tauku vai eļļu, lai tās tiktu klasificētas nevis kā gāzeļļas (kurām ir piemērojami akcīzes nodokļi), bet kā citi produkti (kuriem akcīzes nodokļi nav piemērojami). Konkrētāk, dzīvnieku vai augu tauku vai eļļu pievienošanas mērķis ir mainīt destilācijas rādītāju un iegūt pārziepjošanas skaitli, kas ir vienāds ar vai pārsniedz 4. Raugoties no fizikālķīmiskā viedokļa, šo vielu pievienošana nelielā daudzumā nemaina degvieleļļu pamatīpašības. Tās tik un tā ir izmantojamas kā degvieleļļas. Tādējādi, attiecībā uz šiem gadījumiem svītrojot prasību, ka pārziepjošanas skaitlim jābūt mazākam par 4, tiks nodrošināts, ka šādi produkti tiek pareizi klasificēti kā degvieleļļas, nevis citi produkti.

               (5)

               Pašreizējo izņēmumu attiecībā uz produktiem, kas satur FAMAE, turklāt nepieciešams paplašināt tā, lai tas attiektos ne tikai uz produktiem, kuru pārziepjošanas skaitlis pārsniedz 4, bet arī tiem produktiem, kuriem šis skaitlis ir vienāds ar 4.

               (6)

               Kombinētās nomenklatūras 27. nodaļas 2. papildu piezīmes f) apakšpunkts būtu attiecīgi jāgroza, lai nodrošinātu tā vienveidīgu interpretāciju visā Savienībā.

               (7)

               Tādēļ būtu attiecīgi jāgroza Regula (EEK) Nr. 2658/87.

               (8)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā ietvertās kombinētās nomenklatūras 27. nodaļas 2. papildu piezīmes f) apakšpunktu groza šādi:

               1)

               pirmās daļas pirmo ievilkumu, tostarp zemsvītras piezīmi, aizstāj ar šādu:

                           “—

                           nepārsniedz tabulas I rindā norādīto skaitli, ja ar ISO 3987 metodi noteiktais sulfātpelnu saturs ir mazāks par 1 % un ar ISO 6293-1 vai ISO 6293-2 metodi noteiktais pārziepjošanas skaitlis ir mazāks par 4 (izņemot, ja produkts satur vienu vai vairākus biokomponentus: tādā gadījumā nepiemēro šajā ievilkumā noteikto prasību, ka pārziepjošanas skaitlim jābūt mazākam par 4),”;

               2)

               iekļauj šādu ceturto daļu:
               ““Biokomponenti” ir dzīvnieku vai augu tauki, dzīvnieku vai augu eļļas un taukskābju monoalkilesteri (FAMAE).”

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 24. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 256, 7.9.1987., 1. lpp.


title: Komisijas Īstenošanas regula (ES) 2018/123 (2018. gada 15. janvāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cerezas de la Montaña de Alicante” (AĢIN))

text:
               26.1.2018

               LV

               Eiropas Savienības Oficiālais Vēstnesis

               L 22/8

         KOMISIJAS ĪSTENOŠANAS REGULA (ES) 2018/123
   (2018. gada 15. janvāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cerezas de la Montaña de Alicante” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Spānijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Cerezas de la Montaña de Alicante”, kas reģistrēta saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (ES) Nr. 106/2011 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Cerezas de la Montaña de Alicante” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2011. gada 7. februāra Regula (ES) Nr. 106/2011, ar ko apstiprina specifikācijas grozījumus, kuri nav maznozīmīgi, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Cerezas de la Montaña de Alicante (AĢIN)) (OV L 32, 8.2.2011., 3. lpp.).

      (4)  OV C 329, 30.9.2017., 16. lpp.


title: Komisijas Īstenošanas regula (ES) 2018/126 (2018. gada 24. janvāris), ar kuru groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā

text:
               26.1.2018

               LV

               Eiropas Savienības Oficiālais Vēstnesis

               L 22/12

         KOMISIJAS ĪSTENOŠANAS REGULA (ES) 2018/126
   (2018. gada 24. janvāris),
   ar kuru groza Padomes Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2015. gada 31. jūlija Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
   ņemot vērā Padomes 2016. gada 18. janvāra Regulu (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (2), un jo īpaši tās 20. panta b) punktu,
   tā kā:

               (1)

               Regulas (ES) 2016/44 V pielikumā uzskaitīti kuģi, ko ANO Sankciju komiteja noteikusi saskaņā ar ANO Drošības padomes Rezolūcijas (ANO DPR) 2146 (2014) 11. punktu. Uz minētajiem kuģiem attiecas virkne minētās regulas uzlikto aizliegumu, tostarp aizliegums iekraut, transportēt vai izkraut jēlnaftu no Lībijas un ieiet ostās Savienības teritorijā.

               (2)

               ANO Drošības padomes komiteja 2018. gada 18. janvārī grozīja identifikācijas datus kuģim CAPRICORN, uz ko attiecas ierobežojošie pasākumi. Tāpēc būtu attiecīgi jāgroza Regulas (ES) 2016/44 V pielikums.

               (3)

               Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (ES) 2016/44 V pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 24. janvārī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 206, 1.8.2015., 34. lpp.

      (2)  OV L 12, 19.1.2016., 1. lpp.

      PIELIKUMS
      Regulas (ES) 2016/44 V pielikumu groza šādi:
      ierakstu:

         “1.   Nosaukums:
            CAPRICORN

         Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam Komiteja 2017. gada 20. oktobrī atjaunoja atrašanos sarakstā un tā ir spēkā līdz 2018. gada 18. janvārim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: nav zināma.

            Papildinformācija

         Iekļauts sarakstā 2017. gada 21. jūlijā. SJO numurs: 8900878. 2017. gada 21. septembrī kuģa atrašanās vieta bija starptautiskie ūdeņi Apvienoto Arābu Emirātu piekrastē.”

      aizstāj ar šādu:

         “1.   Nosaukums:
            CAPRICORN

         Iekļauts atbilstoši Rezolūcijas 2146 (2014), kas paplašināta un grozīta ar Rezolūcijas 2362 (2017) 2. punktu, 10. punkta a) un b) apakšpunktam (iekraušanas, pārvadāšanas un izkraušanas aizliegums; aizliegums ieiet ostās). Atbilstoši Rezolūcijas 2146 11. punktam Komiteja 2018. gada 18. janvārī atjaunoja atrašanos sarakstā, un tā ir spēkā līdz 2018. gada 17. aprīlim, ja Komiteja to neizbeidz agrāk saskaņā ar Rezolūcijas 2146 12. punktu. Karoga valsts: nav zināma.

            Papildinformācija

         Iekļauts sarakstā 2017. gada 21. jūlijā. SJO numurs: 8900878. 2017. gada 21. septembrī kuģa atrašanās vieta bija starptautiskie ūdeņi Apvienoto Arābu Emirātu piekrastē.”


title: Komisijas Īstenošanas regula (ES) 2018/130 (2018. gada 25. janvāris) par atļauju no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparātu lietot par barības piedevu nobarojamām cūkām (atļaujas turētājs Berg and Schmidt GmbH Co. KG) (Dokuments attiecas uz EEZ. )

text:
                  26.1.2018

                  LV

                  Eiropas Savienības Oficiālais Vēstnesis

                  L 22/25

            KOMISIJAS ĪSTENOŠANAS REGULA (ES) 2018/130
      (2018. gada 25. janvāris)
      par atļauju no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparātu lietot par barības piedevu nobarojamām cūkām (atļaujas turētājs Berg and Schmidt GmbH Co. KG)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums par atļauju lietot no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparātu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparātu, ko paredzēts klasificēt piedevu kategorijā “zootehniskās piedevas”, lietot par nobarojamām cūkām paredzētu barības piedevu.

                  (4)

                  Eiropas Pārtikas nekaitīguma iestāde (“Iestāde”) 2017. gada 25. janvāra atzinumā (2) secināja, ka, ievērojot ierosinātos lietošanas nosacījumus, no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparātam nav nelabvēlīgas ietekmes uz dzīvnieku veselību, cilvēku veselību vai vidi. Iestāde secināja, ka šī piedeva uzskatāma par iedarbīgu nobarojamo cūku galīgās ķermeņa masas un barošanas efektivitātes koeficienta uzlabošanā. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                  No Trichoderma reesei (BCCM/MUCL 49755) iegūtās endo-1,4-beta-ksilanāzes (EC 3.2.1.8) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāļauj lietot tā, kā norādīts šīs regulas pielikumā.

                  (6)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā norādīto preparātu, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 25. janvārī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  EFSA Journal 2017; 15(2):4707.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Aktivitātes vienības uz kg kompleksās barības ar mitruma saturu 12 %

                        Kategorija “zootehniskās piedevas”. Funkcionālā grupa “gremošanas veicinātāji”

                     4a26

                     Berg and Schmidt GmbH Co. KG

                     Endo-1,4-beta-ksilanāze
                     EC 3.2.1.8

                        Piedevas sastāvs

                     no Trichoderma reesei (BCCM/MUCL 49755) iegūtas endo-1,4-beta-ksilanāzes (EC 3.2.1.8) preparāts, kura aktivitāte ir vismaz 15 000  EPU (1)/g
                     (cietā veidā)

                        Aktīvās vielas raksturojums

                     no Trichoderma reesei (BCCM/MUCL 49755) iegūta endo-1,4-beta-ksilanāze (EC 3.2.1.8)

                        Analītiskā metode
                         (2)

                     endo-1,4-beta-ksilanāzes aktivitātes kvantificēšanai:
                     kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-β-ksilanāze izdala no kviešu arabinoksilāna substrātiem, kas sašūti ar azurīnu.

                     Nobarojamās cūkas

                     —

                     1 500  EPU

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Piedevas un premiksu lietotājiem barības apritē iesaistītie uzņēmēji nosaka tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada to lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp elpceļu, acu un ādas aizsarglīdzekļus.

                     2028. gada 15. februāris

            (1)  1 EPU ir fermenta daudzums, kas no auzu pelavu ksilāna pie pH 4,7 un 50 °C vienā minūtē izdala 0,0083 μmol reducējošo cukuru (ksilozes ekvivalentos).

            (2)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2018/127 (2018. gada 24. janvāris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               26.1.2018

               LV

               Eiropas Savienības Oficiālais Vēstnesis

               L 22/14

         KOMISIJAS ĪSTENOŠANAS REGULA (ES) 2018/127
   (2018. gada 24. janvāris),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi papildu ievedmuitas nodokļu sistēmas ieviešanai un noteiktas reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka ir jāgroza reprezentatīvās cenas konkrētu produktu importam, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 24. janvārī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS
      “
            I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        113,6

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        132,5

                        0

                        AR

                        217,2

                        0

                        BR

                        0207 14 10

                        Bezkaula saldēti gaiļu vai vistu gabali

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Bezkaula saldēti tītaru gabali

                        336,9

                        0

                        BR

                        306,0

                        0

                        CL

                        0408 91 80

                        Žāvētas olas bez čaumalām

                        320,6

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        200,4

                        26

                        BR

                  ”

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2018/124 (2018. gada 15. janvāris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Pane di Matera” (AĢIN))

text:
               26.1.2018

               LV

               Eiropas Savienības Oficiālais Vēstnesis

               L 22/9

         KOMISIJAS ĪSTENOŠANAS REGULA (ES) 2018/124
   (2018. gada 15. janvāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Pane di Matera” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Pane di Matera”, kas reģistrēta saskaņā ar Komisijas Regulu (EK) Nr. 160/2008 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Pane di Matera” (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2008. gada 21. februāra Regula (EK) Nr. 160/2008 par noteiktu nosaukumu ierakstīšanu Aizsargātu cilmes vietu nosaukumu un aizsargātu ģeogrāfiskās izcelsmes norāžu reģistrā (Pane di Matera (AĢIN), Tinca Gobba Dorata del Pianalto di Poirino (ACVN)) (OV L 48, 22.2.2008., 27. lpp.).

      (3)  OV C 305, 15.9.2017., 20. lpp.


title: Komisijas Īstenošanas regula (ES) 2018/139 (2018. gada 29. janvāris), ar ko Regulu (EK) Nr. 1033/2006 groza attiecībā uz atsaucēm uz ICAO noteikumiem (Dokuments attiecas uz EEZ. )

text:
               30.1.2018

               LV

               Eiropas Savienības Oficiālais Vēstnesis

               L 25/4

         KOMISIJAS ĪSTENOŠANAS REGULA (ES) 2018/139
   (2018. gada 29. janvāris),
   ar ko Regulu (EK) Nr. 1033/2006 groza attiecībā uz atsaucēm uz ICAO noteikumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 552/2004 par Eiropas gaisa satiksmes pārvaldības tīkla savietojamību (savietojamības regula) (1) un jo īpaši tās 3. panta 5. punktu,
   pēc apspriešanās ar Vienotās gaisa telpas komiteju,
   tā kā:

               (1)

               Komisijas Regulas (EK) Nr. 1033/2006 (2) 2. panta 2. punkta 16) apakšpunktā sniegta atsauce uz definīcijām, kas noteiktas Starptautiskās Civilās aviācijas organizācijas (ICAO) dokumenta “Aeronavigācijas pakalpojumu procedūras – Gaisa kuģu ekspluatācija” (PANS-OPS, dok. Nr. 8168) 1. sējumā, konkrēti tā 2006. gada piektajā izdevumā, kurā ietverts grozījums Nr. 6. ICAO2016. gada 10. novembrī grozīja dokumentu Nr. 8168, ietverot tajā grozījumu Nr. 7.

               (2)

               Regulas (EK) Nr. 1033/2006 pielikuma 2. punktā sniegta atsauce uz noteikumiem, kas izklāstīti ICAO dokumentā “Aeronavigācijas pakalpojumu procedūras – Gaisa satiksmes pārvaldība” (PANS-ATM, dok. Nr. 4444), konkrēti tā 2007. gada 15. izdevumā, kurā ietverts grozījums Nr. 6. ICAO2016. gada 10. novembrī grozīja dokumentu Nr. 4444, ietverot tajā grozījumu Nr. 7A.

               (3)

               Regulā (EK) Nr. 1033/2006 ietvertās atsauces uz dokumentu Nr. 8168 un dokumentu Nr. 4444 būtu jāatjaunina, lai ļautu dalībvalstīm izpildīt savas starptautiskās juridiskās saistības un lai nodrošinātu saskaņotību ar ICAO starptautisko tiesisko regulējumu.

               (4)

               Tāpēc attiecīgi būtu jāgroza Regula (EK) Nr. 1033/2006,

         IR PIEŅĒMUSI ŠO REGULU.
   1. pants
   Regulu (EK) Nr. 1033/2006 groza šādi:

               1)

               regulas 2. panta 2. punkta 16) apakšpunktu aizstāj ar šādu:

                           “16)

                           “termināļa zonas procedūras” ir standarta instrumentālā izlidošana un standarta instrumentālā ielidošana, kas definēta ICAO dokumentā “Aeronavigācijas pakalpojumu procedūras – Gaisa kuģu ekspluatācija” (PANS-OPS, dok. Nr. 8168 – 1. sējums – piektais izdevums – 2006, ietverot visus grozījumus līdz Nr. 7).”;

               2)

               pielikuma 2. punktu aizstāj ar šādu:

                           “2)

                              ICAO PANS-ATM dok. Nr. 4444 (16. izdevums – 2016, ietverot visus grozījumus līdz Nr. 7A) 4. nodaļas 4.4. sadaļa (“Lidojumu plāni”) un 11. nodaļas 11.4.2.2. punkts (“Pārvietošanās ziņojumi”)”.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 29. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 96, 31.3.2004., 26. lpp.

      (2)  Komisijas 2006. gada 4. jūlija Regula (EK) Nr. 1033/2006, ar ko nosaka prasības attiecībā uz lidojuma plānu sastādīšanas procedūrām lidojuma sagatavošanas fāzē vienotajā Eiropas gaisa telpā (OV L 186, 7.7.2006., 46. lpp.).


title: Padomes Īstenošanas regula (ES) 2018/137 (2018. gada 29. janvāris), ar kuru īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā

text:
               30.1.2018

               LV

               Eiropas Savienības Oficiālais Vēstnesis

               L 25/1

         PADOMES ĪSTENOŠANAS REGULA (ES) 2018/137
   (2018. gada 29. janvāris),
   ar kuru īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 101/2011 (2011. gada 4. februāris) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (1), un jo īpaši tās 12. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 4. februārī pieņēma Regulu (ES) Nr. 101/2011.

               (2)

               Pamatojoties uz Regulas (ES) Nr. 101/2011 I pielikumā izklāstītā saraksta pārskatīšanu, būtu jāgroza ieraksts attiecībā uz vienu personu.

               (3)

               Tāpēc attiecīgi būtu jāgroza Regulas (ES) Nr. 101/2011 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 101/2011 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 29. janvārī

            Padomes vārdā –

            priekšsēdētājs

         R. PORODZANOV

      (1)  OV L 31, 5.2.2011., 1. lpp.

      PIELIKUMS
      Ierakstu attiecībā uz šādu Regulas (ES) Nr. 101/2011 I pielikumā minēto personu aizstāj ar šādu ierakstu:

                     Vārds

                     Personas informācija

                     Pamatojums

                     “5.

                        Fahd Mohamed Sakher Ben Moncef Ben Mohamed Hfaiez MATERI

                     Tunisijas pilsonis, dzimis Tunis (Tunisā) 1981. gada 2. decembrī, Naïma BOUTIBA dēls, precējies ar Nesrine BEN ALI, NIK Nr. 04682068

                     Attiecībā uz šo personu Tunisijas iestādes veic tiesas izmeklēšanu par līdzdalību nodarījumā, kad valsts amatpersona piesavinājās Tunisijas publiskos līdzekļus, par līdzdalību valsts amatpersonas (bijušā valsts prezidenta Ben Ali) dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai, nelikumīgi ietekmējot valsts amatpersonu, bijušo valsts prezidentu Ben Ali, nolūkā gūt tiešu vai netiešu labumu citai personai, kā arī par nodarījumu, kad valsts amatpersona saņem publiskus līdzekļus, zinot, ka tie nepienākas, un tos izmanto savam vai savas ģimenes locekļu personīgajam labumam.”


title: Komisijas Īstenošanas regula (ES) 2018/138 (2018. gada 16. janvāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Traditional Welsh Caerphilly” / “Traditional Welsh Caerffili” (AĢIN))

text:
               30.1.2018

               LV

               Eiropas Savienības Oficiālais Vēstnesis

               L 25/3

         KOMISIJAS ĪSTENOŠANAS REGULA (ES) 2018/138
   (2018. gada 16. janvāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Traditional Welsh Caerphilly” / “Traditional Welsh Caerffili” (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Apvienotās Karalistes iesniegtais pieteikums reģistrēt nosaukumu “Traditional Welsh Caerphilly” / “Traditional Welsh Caerffili” ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Traditional Welsh Caerphilly” / “Traditional Welsh Caerffili” būtu jāreģistrē,

         IR PIEŅĒMUSI ŠO REGULU.
   1. pants
   Nosaukums “Traditional Welsh Caerphilly” / “Traditional Welsh Caerffili” (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.3. grupas “Siers” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. janvārī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 317, 23.9.2017., 10. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).